คือวันที่ 29/04/62 ที่ผ่านมาได้ไปที่โรงเรียนแล้วโดนสุนัขที่โรงเรียนฝูงนึง วิ่งเห่ามาหาครับ แต่มาถึงมันก็ไม่ได้กัดมันเดินวนเหมือนหาของกินมากกว่า ทีนี้เหมือนโดนหมาตัวนึงไม่แน่ใจว่ามันงับหรือมันดมหรือชนตัวมันเฉยๆ ถูกบริเวณก้นถึงครับ แต่กลับมาบ้านมาเช็คดูก็ไม่มีแผล กางเกงก็ไม่มีรอยขาด แต่มีอาการแสบหน่อยๆ(ไม่แน่ใจว่าเกิดจากการนั่งนานหรือเสียดสีตรงขาหนีบหรือเปล่า)ก็อาบน้ำถูสบู่แต่ก็ไม่มีอาการแสบแต่อย่างใด ทั้งนี้เคยฉีดวัคซีนครบ 5 เข็มไปเมื่อปี 60 แล้วฉีดกระตุ้น 2 เข็มกลางปี 61 แล้วช่วงต้นปี 62 ก็ฉีดกระตุ้นแล้ว 1 เข็ม อยากทราบว่าควรไปฉีดกระตุ้นอีกมั้ยครับ
สวัสดีค่ะ หากบริเวณผิวหนังที่โดนตัวสุนัข ไม่มีบาดแผลใดๆ ไม่มีรอยถลอก ไม่มีเลือดออก โอกาสที่จะติดเชื้อพิษสุนัขบ้าก็ไม่มี ดังนั้นจึงไม่จำเป็นต้องไปฉีดวัคซีนพิษสุนัขบ้ากระตุ้นค่ะนอกจากนี้ หากเคยฉีดวัคซีนพิษสุนัขบ้าครบตามกำหนดนัดไปแล้ว 5 เข็มเมื่อปี 2560 และได้ฉีดกระตุ้นไปเมื่อปี 2561 รวมถึงช่วงต้นปี 2562 ร่างกายก็จะมีภูมิคุ้มกันสูงเพียงพอในการป้องกันการเกิดโรคได้ ดังนั้น แม้จะถูกสุนัขงับจนมีเลือดซึมก็ตาม ก็ยังไม่จำเป็นต้องไปฉีดวัคซีนกระตุ้นเช่นกันค่ะ